The Great Escape (ალბომი)
The Great Escape — ბრიტანული ალტერნატიული როკ-ჯგუფ Blur-ის მეოთხე სტუდიური ალბომი. გამოვიდა 1995 წლის 11 სექტემბერს, ლეიბლებზე Food/Virgin. ალბომმა დადებითი შეფასებები მიიღო და გამოსვლისთანავე ბესტსელერად იქცა. ეს იყო ჯგუფის პირველი ალბომი, რომელიც აშშ-ის ჩარტში მოხვდა. ბრიტანეთში რამდენიმე თვეში მას სამმაგი პლატინა მიენიჭა. ალბომში შეტანილი იქნა სიმღერები, რომლებმაც შემდგომში სინგლებად გამოცემის შემდეგ წარმატება მოიპოვეს - „Country House“, „The Universal“, „Stereotypes“ და „Charmless Man“. „Country House“ იყო Blur-ის პირველი სინგლი, რომელიც ბრიტანეთის სინგლების ჩარტში პირველ ადგილზე მოხვდა. მან Oasis-ის Roll with It პირველი პოზიციიდან ჩამოაგდო.